2018 жылы Медициналық сақтандыру қорына 133 млрд теңге түсті
"2018 жылы Медициналық сақтандыру қорына 133 млрд теңге түсті" | "https://abai.kz/post/83908"
TITLE: 2018 жылы Медициналық сақтандыру қорына 133 млрд теңге түсті
URL: https://abai.kz/post/83908
META: "2018 жылы Медициналық сақтандыру қорына 133 млрд теңге түсті" | "https://abai.kz/post/83908"
DATE: 09.01.2019
AUTHOR(s): Abai.kz
TOTAL WORDS: 115
TEXT: Өткен жылдың желтоқсан айында Медициналық сақтандыру қорына 10,4 млрд теңгеден астам жарна түсті. Бұл туралы «Әлеуметтік медициналық сақтандыру қоры» КЕАҚ баспасөз қызметі хабарлады. Хабарламаға сүйенсек, жүйе іске қосылған 2017 жылдың 1 шілдесінен 2018 жылдың 31 желтоқсанына дейінгі аралықта жинақталған жарнаның жалпы сомасы 133 млрд теңгені құрады. Оның 124,3 млрд теңгесі (шамамен 93,5%) жұмыс берушілердің аударымдары болса, қалған 8,7 млрд теңге (6,5% жуығы) – жеке кәсіпкерлер мен азаматтық-құқықтық келісімшарт негізінде еңбек ететін тұлғаларға тиесілі. Аймақтық тұрғыдан алғанда, жарна төлеу жағынан бұрынғыша Алматы, Астана қалалары мен Қарағанды облысы көш бастап тұр. Естеріңізге сала кетсек, жинақталған қаржы Ұлттық банкте сақталады. Болашақта МӘМС пакеті шеңберіндегі қызметтер ақысын төлеуге жұмсалады. Еліміздің бас банкімен қаржыны сенімгерлік басқару туралы келісім бекітілген. Abai.kz
